ai4bharat/Pralekha huggingface dataset:
সংস্কৃতিমন্ত্রক
বন্দে ভারত-এর চূড়ান্ত পর্বের প্রতিযোগিতা ১৯ ডিসেম্বর দিল্লিতে অনুষ্ঠিত হবে
চূড়ান্ত পর্বে দেশের চারটি অঞ্চল থেকে ৭৩টি গ্রুপের মাধ্যমে ৯৪৯ জন নিত্যশিল্পী অংশ নেবেন
নতুন দিল্লি, ১৫ ডিসেম্বর, ২০২১
'বন্দে ভারত- নৃত্য উৎসব'-এর চূড়ান্ত পর্বের প্রতিযোগিতায় অংশগ্রহণের জন্য দেশের উত্তর, দক্ষিণ, পূর্ব এবং পশ্চিম প্রান্ত থেকে ৭৩ টি গ্রুপের মাধ্যমে ৯৪৯ জন নৃত্যশিল্পী অংশ নেবেন। 'আজাদী কা অমৃত মহোৎসব' উপলক্ষে নতুন দিল্লির জওহরলাল নেহরু স্টেডিয়ামে আগামী ১৯ ডিসেম্বর ফাইনাল পর্বের প্রতিযোগিতা অনুষ্ঠিত হবে। প্রতিরক্ষা এবং সংস্কৃতি মন্ত্রকের 'বন্দে ভারত- নৃত্য উৎসব'এর কর্মসূচির কথা ঘোষণা করেছিল। এটি ছিল দেশের স্বাধীনতার ৭৫ বছর উপলক্ষে 'আজাদী কা অমৃত মহোৎসব' এর একটি অঙ্গ।
ভারতের স্বাধীনতার একটি অনন্য উদ্যোগের ওপর ভিত্তি করে সারা দেশ থেকে শীর্ষ স্তরের নৃত্য প্রতিভা নির্বাচন করে এবং তাঁদের সাধারণতন্ত্র দিবসের কুচকাওয়াজ-২০২২-এ অংশগ্রহণ করানোর উদ্দেশ্যে এই প্রতিযোগিতার আয়োজন করা হয়েছে।
গ্র্যান্ড ফিনালেতে নৃত্যশিল্পীরা সাধারণতন্ত্র দিবসের কুচকাওয়াজে তাঁদের প্রতিভা প্রদর্শনের সুযোগ পাবেন। যা কেবল ভারত নয়, সারা বিশ্ব দেখবে।
সারা দেশ থেকে ২০০ টির বেশি গ্রুপের ২,৪০০ জনকে আঞ্চলিক স্তর থেকে নির্বাচিত করা হয়েছিল। এরমধ্যে, ১০৪ টি গ্রুপ তাদের শিল্পকলা প্রদর্শনের সুযোগ পাবে। এই প্রতিযোগিতায় নৃত্যের মধ্যে রয়েছে, শাস্ত্রীয় নৃত্য, লোকনৃত্য, আদিবাসী নৃত্য প্রভৃতি।
প্রতিযোগীদের মধ্য থেকে ৪৮০ জন নৃত্য শিল্পীকে গ্র্যান্ড ফিনালেতে বিজয়ী হিসেবে ঘোষণা করা হবে। এই নৃত্য শিল্পীরা আগামী ২৬ জানুয়ারি, ২০২২-এ নতুন দিল্লির রাজপথে অনুষ্ঠিত সাধারণতন্ত্র দিবসের কুচকাওয়াজে অংশ নিতে পারবেন।
এই বন্দে ভারত প্রতিযোগিতা গত ১৭ নভেম্বর থেকে শুরু হয়েছিল। যেখানে দেশের চারটি অঞ্চল থেকে ৩২৩টি গ্রুপের মাধ্যমে ৩,৮৭০ জন প্রতিযোগী অংশ নিয়েছিল।
CG/ SB
(Visitor Counter : 110
মানবসম্পদবিকাশমন্ত্রক
কোভিড-১৯ জনিত পরিস্থিতিতে ছাত্রছাত্রীদের মানসিক স্বাস্থ্য এবং সার্বিক কল্যাণে কেন্দ্রীয় মানবসম্পদ উন্নয়ন মন্ত্রীর পরামর্শ অনুযায়ী ইউনিভার্সিটি গ্রান্টস কমিশন নির্দেশিকা জারি করেছে
নতুন দিল্লি, ৬ এপ্রিল, ২০২০
বর্তমান কোভিড-19 সংক্রমণের ভয়াবহতার প্রেক্ষিতে কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক, মন্ত্রকের অধীনে থাকা স্বায়ত্তশাসিত প্রতিষ্ঠানগুলির প্রধানদের,ছাত্র ছাত্রীদের মানসিক স্বাস্থ্য ও সার্বিক কল্যাণের ওপর নজর দেওয়ার নির্দেশ দিয়েছেন।
কোভিড-১৯ সংক্রমণজনিত বর্তমান বা পরবর্তী পরিস্থিতিতে ছাত্র ছাত্রীদের মানসিক স্বাস্থ্য অথবা মনস্তাত্ত্বিক কোনো জটিলতা দেখা দিলে তার সমাধানের জন্য, ইউ জি সি সমস্ত কলেজ এবং বিশ্ববিদ্যালয় গুলিকে নির্দেশ দিয়েছে। ছাত্র ছাত্রীদের সার্বিক কল্যাণে,বেশ কয়েকটি পদক্ষেপ গ্রহনের নির্দেশ দিয়েছে ইউ জি সি ।
 কলেজ ও বিশ্ববিদ্যালয় গুলিকে ছাত্র সমাজের সার্বিক কল্যাণের জন্য হেল্প লাইন চালু করতে হবে। এই হেল্প লাইন গুলিতে প্রতিনিয়ত নজরদারি চালাবেন বিশেষজ্ঞ এবং অন্যান্য বিশেষ প্রতিষ্ঠানের সদস্যরা।
 বিশ্ববিদ্যালয় ও কলেজের পক্ষ থেকে আবেদন বা চিঠির মাধ্যমে এবং প্রতিনিয়ত পারস্পরিক আলাপ আলোচনার মধ্যে দিয়ে ছাত্র ছাত্রীদের শান্ত ও চাপ মুক্ত থাকার আবেদন জানাতে হবে। টেলিফোন, ই-মেল, সোশ্যাল মিডিয়ার মাধ্যমে এই কাজ করা যেতে পারে।
দ্রুত সাহায্য পৌঁছে দিতে পড়ুয়াদের জন্য কোভিড-১৯ সহায়ক দল গঠন করা যেতে পারে। এই দলের মাথায় থাকতে পারেন ছাত্রাবাসের ওয়ার্ডেন বা উচ্চ শ্রেনীর ছাত্রছাত্রীরা।
 কেন্দ্রীয় স্বাস্থ্য ও পরিবার কল্যাণ মন্ত্রকের প্রকাশিত ভিডিও লিঙ্ক http:/www.mohfw.gov.in/ কলেজ বা বিশ্ববিদ্যালয়গুলির ওয়েবসাইটে শেয়ার করতে হবে। এছাড়াও পড়ুয়া এবং সদস্যদের কাছে ই-মেল,ফেসবুক,হোয়াটস আপ এবং ট্যুইটারের মাধ্যমে জানানো যাবে:-লক ডাউন চলাকালীন মানসিক স্বাস্থ্য চাঙ্গা রাখতে কার্যকারি উপায় :
http:/www.youtube.com/watch?
v=uHB3WjsLj8s&feature=youtubeকোভিড-১৯ পরিস্থিতিতে মনের দিকে নজর দিতে :
http://www.mohfw.gov.in/pdf/mindingourকোভিড-19 সংক্রমণ ছড়িয়ে পড়ায় মানসিক স্বাস্থ্য সুস্থ রাখতে এবং সার্বিক কল্যাণে:
https://www.youtube.com/watch?
v=iukhtSehp24&feature=youtu.beব্যবহারিক স্বাস্থ্য: মনস্তাত্ত্বিক হেল্প লাইন 0804611007 এ যোগাযোগ করতে হবে ।
এই সমস্ত পদক্ষেপ নিয়মিত করা হচ্ছে কিনা তার ওপর নজর রেখে এবং কি ব্যবস্থা নেওয়া হচ্ছে তা ইউ জি সি র পোর্টাল ugc.ac.in/uamp তে রিপোর্ট দিতে হবে।
(CG/PPM
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৮ মে, ২০২২
দেশ জুড়ে টিকাকরণ অভিযানে এ পর্যন্ত ১৯১ কোটি ৬৫ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ১৫ হাজার ৬৪৭।
দেশে বর্তমানে করোনায় আক্রান্তের হার মোট আক্রান্তের ০.০৪ শতাংশ।
কোভিড মুক্তের হার বর্তমানে ৯৮.৭৫ শতাংশ।
দেশে গত ২৪ ঘণ্টায় সুস্থ হয়েছেন ২ হাজার ৫৪৯ জন। এখনও পর্যন্ত সুস্থ হয়ে উঠেছেন ৪ কোটি ২৫ লক্ষ ৮৭ হাজার ২৫৯।
দেশে গত ২৪ ঘণ্টায় নতুন করে আক্রান্ত ১ হাজার ৮২৯ জন।
দৈনিক সংক্রমণের হার ০.৪২ শতাংশ।
সাপ্তাহিক সংক্রমণের হার ০.৫৭ শতাংশ।
এখনও পর্যন্ত নমুনা পরীক্ষা হয়েছে ৮৪ কোটি ৪৯ লক্ষ।
গত ২৪ ঘণ্টায় ৪ লক্ষ ৩৪ হাজার ৯৬২টি নমুনা পরীক্ষা হয়েছে।
CG/CB/SB
(Visitor Counter : 90
কৃষিমন্ত্রক
কেন্দ্রীয় কৃষি মন্ত্রী, সয়েল হেলথ কার্ডের ওপর ভিত্তি করে সুসংহত মৃত্তিকা পুষ্টি ব্যবস্থাপনায় কৃষক আন্দোলনের ডাক দিয়েছেন
নতুন দিল্লি, ৬ মে, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর, সুসংহত মৃত্তিকা পুষ্টি ব্যবস্থাপনাকে কৃষক আন্দোলনে পরিণত করার আহ্বান জানিয়েছেন। তিনি আজ সয়েল হেলথ কার্ড কর্মসূচীর পর্যালোচনা বৈঠক করেন। সয়েল হেলথ কার্ডের সুপারিশ অনুসারে জৈব সার ব্যবহার বৃদ্ধি এবং রাসায়নিক সারের কম ব্যবহার করার ওপর প্রয়োজনীয় পদক্ষেপ গ্রহণের তিনি নির্দেশ দিয়েছেন।
২০২০ – ২১ সালে কৃষকদের মধ্যে সচেতনতা গড়ে তুলতে দেশের ১ লক্ষ গ্রামে বিশেষ কর্মসূচী পালন করা হবে। মন্ত্রী, গ্রাম স্তরে কৃষিবিদ্যা নিয়ে লেখাপড়া করা তরুণদের মাটি পরীক্ষার গবেষণাগার গড়ে তোলার পরামর্শ দেন। এই ধরণের গবেষণাগার মহিলা স্বনির্ভর গোষ্ঠী এবং এফপিও গুলিও তৈরি করতে পারে বলে তিনি জানান। সয়েল হেলথ কার্ডের মাধ্যমে যথাযথ দক্ষতা বিকাশের মধ্য দিয়ে কর্মসংস্থানের সুযোগ গড়ে উঠবে। কৃষি ও কৃষক কল্যাণ দপ্তর, মাটি পরীক্ষার বিষয়ে একটি সমন্বিত প্রচার কর্মসূচী শুরু করবে। যেখানে পঞ্চায়েতীরাজ, গ্রামোন্নয়ন, পানীয় জল ও পয়ঃনিকাশী দপ্তরের সঙ্গে নিরাপদ পুষ্টিকর শস্য উৎপাদনের জন্য যথাযথ সারের ব্যবহার এবং ভারতীয় প্রাকৃতিক কৃষি পদ্ধতি সহ জৈব চাষে উৎসাহ দেওয়া হবে।
প্রতি ২ বছর অন্তর, সমস্ত কৃষককে মাটির স্বাস্থ্য পরীক্ষার জন্য সয়েল হেলথ কার্ড দেওয়া হয়। প্রধানমন্ত্রী শ্রী নরেন্দ্র মোদী, ২০১৫ সালের ১৯শে ফেব্রুয়ারী, রাজস্থানের সুরতগড়ে এই কার্ডের সূচনা করেন, যেখানে কৃষকরা তাদের জমির উর্বরতা সম্পর্কে তথ্য পাবেন। এছাড়া মাটির স্বাস্থ্য এবং উর্বরতা বৃদ্ধির জন্য বিভিন্ন কৌশল অবলম্বনের পরামর্শও দেওয়া হয়।
মাটির স্বাস্থ্য, রাসায়নিক এবং জৈব বৈশিষ্ট্যর অবনমনের কারণে ভারতে, কৃষি উৎপাদন থমকে গেছে।
সয়েল হেলথ কার্ডের মাধ্যমে ৬টি শস্যের জন্য ২ দফায় সারের সুপারিশ করা হয়। যেখানে জৈব সার ব্যবহারের ওপর গুরুত্ব দেওয়া হয়ে থাকে। চাহিদা অনুযায়ী কৃষকদের অতিরিক্ত চাষের সুপারিশও করা হয়। কৃষকরা সয়েল হেলথ কার্ড পোর্টাল থেকে ডাউনলোড করে প্রিন্ট নিতে পারেন। এই কার্ড ২১টি ভাষায় পাওয়া যায়।
২০১৭ সালের সমীক্ষা অনুযায়ী ন্যাশনাল প্রোডাক্টিভিটি কাউন্সিল দেখেছে, সয়েল হেলথ কার্ড প্রকল্পের মাধ্যমে স্থিতিশীল কৃষিকাজ হচ্ছে এবং ৮ থেকে ১০ শতাংশ কম রাসায়নিক সার ব্যবহার করা হচ্ছে। এছাড়া চাষীরা এই কার্ডের সুপারিশ অনুযায়ী বিভিন্ন পরামর্শ মেনে চলায় ৫ থেকে ৬ শতাংশ বেশি ফসল উৎপাদন করতে পারছেন।
(CG/CB/SFS
বিদ্যুৎমন্ত্রক
আমফানে বিধ্বস্ত বিদ্যুৎ পরিকাঠামো পুনরুদ্ধারের বিষয়টি ভিডিও কনফারেন্সের মাধ্যমে পর্যালোচনা করলেন বিদ্যুৎ মন্ত্রী
নয়াদিল্লি, ২৫ মে, ২০২০
কেন্দ্রীয় বিদ্যুৎ মন্ত্রী শ্রী আর কে সিং আজ পশ্চিমবঙ্গ ও ওড়িশায় আমফান ঘূর্ণিঝড়ে বিধ্বস্ত বিদ্যুৎ পরিকাঠামো পুনরুদ্ধারের বিষয়টি ভিডিও কনফারেন্সের মাধ্যমে পর্যালোচনা করেছেন। পশ্চিমবঙ্গের বিদ্যুৎ দপ্তরের অতিরিক্ত মুখ্যসচিব, ওড়িশার বিদ্যুৎ দপ্তরের প্রধান সচিব, বিদ্যুৎ বন্টন সংস্থানগুলির মুখ্য কার্যনির্বাহী আধিকারিক, কেন্দ্রীয় শক্তি মন্ত্রকের সচিব, অতিরিক্ত সচিব, পাওয়ার গ্রিডগুলির আধিকারিক এবং অন্যান্য কর্মকর্তাদের সঙ্গে তিনি এই পর্যালোচনা বৈঠক করেন।
বৈঠকে শ্রী সিং বলেন, ঘূর্ণিঝড়ের কারণে বিদ্যুৎ পরিষেবায় যে বিঘ্ন ঘটে, তা স্বাভাবিক করতে দ্রুত গতিতে চেষ্টা চালানো হচ্ছে। তিনি বলেছেন, আন্তঃরাজ্য ট্রান্সমিশন ব্যবস্থা কয়েক ঘন্টার মধ্যেই পুনরুদ্ধার করা সম্ভব হয় এবং কেন্দ্রীয় বিদ্যুৎ বন্টন কেন্দ্রগুলিতে অতিরিক্ত কর্মী রাখা হয়েছিল, যাতে ঘূর্ণিঝড়ে ক্ষতিগ্রস্ত অঞ্চলে স্থানীয় বিদ্যুৎ পরিষেবা দ্রুত স্বাভাবিক করা যায়। তিনি আরও জানান যে, আজ সন্ধ্যার মধ্যে ওড়িশায় বিদ্যুৎ পরিষেবা পুনরায় চালু হয়েছে। এছাড়া কলকাতা সহ পশ্চিমবঙ্গের অন্যান্য কয়েকটি জেলাতে দ্রুত গতিতে কাজ চলছে।
এনটিপিসি এবং পাওয়ার গ্রিডগুলির জন্য অতিরিক্ত কর্মী তৈরি রাখা হয়েছে, যাতে পশ্চিমবঙ্গের বিদ্যুৎ দপ্তরের কাজকর্মে সাহায্য করা যায়। প্রয়োজনীয় সাহায্যের জন্য তারা প্রস্তুত রয়েছেন ও নিয়মিত পশ্চিমবঙ্গ সরকারের সঙ্গে যোগাযোগ রেখে চলেছেন। এছাড়া কলকাতা ও ভুবনেশ্বরে কন্ট্রোল রুম খোলা হয়েছে।
(CG/SS/SKD
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৩ কোটি ৪২ লক্ষ ছাড়িয়েছে
দেশে গত ২৪ ঘণ্টায় ৪৪ লক্ষ ৬৮ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৮২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২৭ হাজার ৪০৯
দেশে সুস্পষ্টভাবে করোনায় আক্রান্তের সংখ্যা ৪ লক্ষ ২৩ হাজার ১২৭
সাপ্তাহিক-ভিত্তিতে আক্রান্তের হার ৩.৬৩ শতাংশ
নয়াদিল্লি, ১৫ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৪৪ লক্ষ ৬৮ হাজার ৩৬৫। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৩ কোটি ৪২ লক্ষ ৬২ হাজার ৪৪০।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৩,৯৯,৭০১
৯৯,৩৬,১৪৮
৩৯,১৫,৭০৪
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০৫,৭৬৭
১,৭৩,৮৫,৬৬৫
৫৪,৬৯,১২৭
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,২৪,৩৪,৫৫৮
১,৬৪,০৮,৮৪১
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৪,৮৬,৬২,১৩৩
৪২,৮৪,২১,৩৬৯
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,১৭,৪৩,৮৭৯
১৭,৬৭,৩৪,৫১১
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৫৯,৭৫,৭৪৫
১১,০১,১০,৩৯৮
৮২,৫৮,৮৯৪
|
|
|
|
প্রিকশন ডোজ
|
|
১,৭৬,৪৩,৭২৫
|
|
মোট
|
|
|
|
১,৭৩,৪২,৬২,৪৪০
দেশে গত ২৪ ঘণ্টায় সুস্থ হয়েছেন ৮২ হাজার ৮১৭ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ১৭ লক্ষ ৬০ হাজার ৪৫৮।
জাতীয় স্তরে সুস্থতার হার বর্তমানে ৯৭.৮২ শতাংশ।
গত ২৪ ঘণ্টায় নতুন করে আক্রান্ত হয়েছেন ২৭ হাজার ৪০৯ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৪ লক্ষ ২৩ হাজার ১২৭ হয়েছে, যা মোট আক্রান্তের ০.৯৯ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১২ লক্ষ ২৯ হাজার ৫৩৬টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৫ কোটি ৩০ লক্ষ ৩৩ হাজার ৩০২।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ৩.৬৩ শতাংশ। একইভাবে, দৈনিক আক্রান্তের হার দাঁড়িয়েছে ২.২৩ শতাংশ।
(CG/BD/SB
প্রধানমন্ত্রীরদপ্তর
দক্ষিণ কোরিয়া সফরের আগে প্রধানমন্ত্রীর বিবৃতি
নয়াদিল্লি, ২০ ফেব্রুয়ারি, ২০১৯
রাষ্ট্রপতি মুন জে ইন-এর আমন্ত্রণেই আমি দক্ষিণ কোরিয়া সফরে যাচ্ছি। দক্ষিণ কোরিয়ায় এটি আমার দ্বিতীয়বারের সফর এবং রাষ্ট্রপতি মুন-এর সঙ্গে হবে দ্বিতীয় শীর্ষ বৈঠক।
গত বছরের জুলাইতে রাষ্ট্রপতি মুন জে ইন এবং ফার্স্ট লেডি শ্রীমতী কিম জাং-সুক-কে ভারতে স্বাগত জানানোর সৌভাগ্য হয়েছিল।
দক্ষিণ কোরিয়াকে আমরা এক মূল্যবান বন্ধু দেশ হিসেবেই মনে করি এবং ঐ দেশের সঙ্গে আমাদের বিশেষ কৌশলগত অংশীদারিত্বের সম্পর্ক রয়েছে। আন্তর্জাতিক এবং আঞ্চলিক নিরাপত্তা বজায় রাখার ক্ষেত্রেও দুটি দেশ একে অপরের সঙ্গে নিজেদের মতামত বিনিময় করে থাকে। দুটি দেশই অর্থনৈতিক এবং অন্যান্য ক্ষেত্রে একে অপরের সঙ্গে সহযোগিতা বজায় রেখেছে। দক্ষিণ কোরিয়া ভারতের ‘মেক ইন ইন্ডিয়া’, ‘স্টার্ট-আপ ইন্ডিয়া’ এবং ‘ক্লিন ইন্ডিয়া’ উদ্যোগেরও গুরুত্বপূর্ণ অংশীদার দেশ। বিজ্ঞান ও প্রযুক্তি ক্ষেত্রে দু’দেশের সহযোগিতা অত্যন্ত উৎসাহব্যঞ্জক। বিজ্ঞান ক্ষেত্রে দু’দেশের গবেষণামূলক কর্মকাণ্ড মৌলিক থেকে একেবারে আধুনিক পর্যায় পর্যন্ত সম্প্রসারিত।
ভারত ও দক্ষিণ কোরিয়ার মানুষে মানুষে যোগাযোগ দ্বিপাক্ষিক বন্ধুত্বের সম্পর্কের ভিত মজবুত করেছে। গত নভেম্বরে অযোধ্যায় ‘দীপোৎসব’ অনুষ্ঠানে কোরিয়ার ফার্স্ট লেডিকে পাঠানোর রাষ্ট্রপতি মুনের সিদ্ধান্ত আমাদের মন ছুঁয়ে গেছে।
ভারতের পূব দিকে তাকানোর নীতি এবং দক্ষিণ কোরিয়ার নতুন দক্ষিণ নীতির দরুণ দু’দেশের সম্পর্কের গভীরতা এবং বৈচিত্র্য বৃদ্ধি পেয়েছে। দু’দেশের মানুষের সমৃদ্ধি ও শান্তির লক্ষ্যে ভারত ও দক্ষিণ কোরিয়া ভবিষ্যৎ অংশীদারিত্বের লক্ষ্যে দ্বিপাক্ষিক সম্পর্ক আরও বাড়িয়ে তুলবে।
দক্ষিণ কোরিয়া সফরকালে রাষ্ট্রপতি মুনের সঙ্গে আলাপ-আলোচনা ছাড়াও আমি সে দেশের শিল্পপতি, ভারতীয় সম্প্রদায়ভুক্ত মানুষ এবং সমাজের সর্বক্ষেত্রের বিশিষ্ট ব্যক্তিদের সঙ্গে সাক্ষাৎ করব।
এই সফরের ফলে দু’দেশের অংশীদারিত্বমূলক সম্পর্ক আরও জোরদার হবে বলেই আমার বিশ্বাস।
CG/DM
(Visitor Counter : 257
সামাজিকন্যায়ওক্ষমতায়নমন্ত্রক
ন্যাশনাল ইন্সটিটিউট ফর লোকোমোটর ডিসএবিলিটিসের উন্নয়নে কেন্দ্রের ১৫০ কোটি টাকা বরাদ্দ
রাষ্ট্রপতি আগামীকাল এনআইএলডি সফরকালে ভিন্ন ভাবে সক্ষমদের সহায়ক বিশেষ রিক্সা উদ্বোধন করবেন
কলকাতা , সেপ্টেম্বর ৩০,২০১৯
কেন্দ্রীয় সামাজিক ন্যায় ও ক্ষমতায়ন মন্ত্রী ডঃ থাওয়ার চাঁদ গেহলট আজ জানান, প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার ন্যাশনাল ইন্সটিটিউট ফর লোকোমোটর ডিসএবিলিটিস  র সম্প্রসারণের জন্য ১৫০ কোটি টাকা দেবে। কলকাতায় এনআইএলডির দপ্তরে , আগামীকাল রাষ্ট্রপতি শ্রী রামনাথ কোবিন্দের সফরের প্রাক্কালে সাংবাদিকদের সঙ্গে কথা প্রসঙ্গে তিনি এই খবর জানান।
শ্রী গেহলট বলেন, ভিন্নভাবে সক্ষমদের প্রধানমন্ত্রী ‘দিব্যাঙ্গজন’ বলে অভিহিত করেন এবং এঁরা আমাদের সমাজের অবিচ্ছেদ্য অংগ। তিনি বলেন এঁদের উন্নতি না হলে দেশের বিকাশ সর্বাঙ্গীণ হবে না । মন্ত্রী জানান, আগামীকাল রাষ্ট্রপতি যখন এনআইএলডি সফর করবেন, সেই সময় তিনি এই প্রতিষ্ঠানের আবাসিকদের সঙ্গে কথা বলবেন। বিশেষত যেসব শিশুরা এই সংস্থা থেকে উপকৃত হচ্ছে এবং যারা এই সংস্থার সহায়তায় স্বনির্ভর হয়েছেন, তাঁদের সঙ্গে রাষ্ট্রপতি দেখা করবেন। মন্ত্রী জানান, ভিন্ন ভাবে সক্ষমদের স্বনির্ভর হতে এই প্রতিষ্ঠান সবরকমের সাহায্য করে। গতবছর এনআইএলডি থেকে প্রশিক্ষণ পেয়ে প্রায় ২৮হাজার জন স্বনির্ভর হয়েছেন।
যে সব ভিন্নভাবে সক্ষম এই সংস্থায় চিকিৎসার জন্য আসেন, তাঁদের সুবিধের জন্য বিশেষ একধরণের রিক্সা আগামীকাল রাষ্ট্রপতি উদ্বোধন করবেন।
সামাজিক ন্যায় ও ক্ষমতায়ন মন্ত্রকের যুগ্ম সচিব শ্রীমতী রাধিকা চক্রবর্তী জানিয়েছেন, মন্ত্রক মূলত ৬ বছরের কম বয়সী ভিন্ন ভাবে সক্ষম শিশুদের কথা বিবেচনা করে একটি পুনর্বাসন কেন্দ্র গড়ে তুলবে। ঐ কেন্দ্রে শিশুদের প্রতিবন্ধকতার সমস্যা পরীক্ষা করে দেখা হবে। এছাড়া বিদ্যালয়ে তারা যেন যথাযথ শিক্ষালাভ করতে পারে সেই লক্ষ্যে সাহায্য করা হবে।
CG/CB
(Visitor Counter : 27
প্রধানমন্ত্রীরদপ্তর
মণিপুর সাঙ্গাই উৎসব উপলক্ষে প্রধানমন্ত্রীর ভিডিও বার্তার বঙ্গানুবাদ
নয়াদিল্লি, ৩০ নভেম্বর, ২০২২
শুভেচ্ছা! সাঙ্গাই উৎসব সফলভাবে আয়োজনের জন্য মণিপুরবাসীকে আমার আন্তরিক অভিনন্দন!
সাঙ্গাই উৎসব করোনা মহামারীর কারণে দু’বছর পর অনুষ্ঠিত হ’ল। আমি খুশি যে, আগের বছরগুলির তুলনায় এবার এই উৎসব অনেক জমকালোভাবে অনুষ্ঠিত হয়েছে। এর মাধ্যমে, মণিপুরবাসীর আবেগ ও ভালোবাসা ফুটে উঠেছে। বিশেষত, মণিপুর সরকার যে বৃহৎ দৃষ্টিভঙ্গী নিয়ে এর আয়োজন করেছে, তা সত্যি প্রশংসনীয়। মুখ্যমন্ত্রী এন বীরেন সিংজী এবং তাঁর সরকারকে আমি সাধুবাদ জানাই।
বন্ধুগণ,
মণিপুর প্রাকৃতিক সৌন্দর্য্যে, সাংস্কৃতিক বৈভবে এবং বৈচিত্র্যে ভরপুর। এটা এতটাই প্রাচুর্য্যপূর্ণ যে, প্রত্যেকেই এখানে একবার আসতে চান। মণিপুর হ’ল এক সুতোয় বহুবিধ রত্নে গাঁথা অপূর্ব এক মালা। এর ফলে, মণিপুরের মধ্যে আমরা ক্ষুদ্র ভারতকে প্রত্যক্ষ করি। অমৃতকালে ‘এক ভারত, শ্রেষ্ঠ ভারত’ – এই লক্ষ্যে যখন দেশ এগিয়ে চলেছে, সেই প্রেক্ষাপটে ‘একতার মাঝে উৎসব’ – এই থিমকে তুলে ধরে সঙ্গাই উৎসবের সফল আয়োজন আগামী দিনে আমাদের আরও বেশি উৎসাহ ও আরও বেশি শক্তি বা উদ্দীপনা যোগাবে। সাঙ্গাই কেবলমাত্র মণিপুর রাজ্যের হরিণই নয়, ভারতের সামাজিক মূল্যবোধ ও ধারায় তার এক গুরুত্বপূর্ণ জায়গা রয়েছে। ভারতের জৈব বৈচিত্র্য উদযাপনে সঙ্গাই উৎসবের একটি বিশেষ গুরুত্ব রয়েছে। প্রকৃতির সঙ্গে আধ্যাত্মিক যোগ এবং ভারতের সংস্কৃতিকেও এর মধ্য দিয়ে উদযাপন করা হয়। সেই সঙ্গে সুস্থায়ী জীবনশৈলীর জন্য প্রয়োজনীয় সামাজিক সংবেদনশীলতাও এই উৎসবের মধ্য দিয়ে জাগ্রত হয়। আমরা যখন প্রকৃতি, প্রাণী ও উদ্ভিদকে আমাদের উৎসবের অঙ্গ করি এবং তা উদযাপন করি, তখন এই সহাবস্থান স্বাভাবিকভাবেই আমাদের জীবনের অঙ্গ হয়ে ওঠে।
ভাই ও বোনেরা,
আমাকে বলা হয়েছে যে, একতার উৎসবের ভাবাদর্শকে তুলে ধরে এবার সাঙ্গাই উৎসব কেবলমাত্র রাজধানীতেই নয়, রাজ্য জুড়ে উদযাপিত হয়েছে। নাগাল্যান্ড সীমান্ত থেকে মণিপুর সীমান্ত পর্যন্ত এই উৎসবে রঙের বৈচিত্র্য প্রায় ১৪টি জায়গা থেকে দেখা গেছে। এটা এক প্রশংসনীয় উদ্যোগ। আরও বেশি সংখ্যায় মানুষ যখন এই জাতীয় উৎসবে যুক্ত হন, তখন তার পূর্ণ ক্ষমতা জাগ্রত হয়।
বন্ধুগণ,
আমাদের দেশে শতাব্দী প্রাচীন উৎসব উদযাপন এবং মেলা আয়োজনের প্রথা রয়েছে। এই জাতীয় উৎসবের মধ্য দিয়ে কেবলমাত্র সংস্কৃতি-ই সমৃদ্ধ হয়, তা নয়; স্থানীয় অর্থনীতিও চাঙ্গা হয়। সাঙ্গাই উৎসবের মতো অনুষ্ঠান অনেক বিনিয়োগকারী ও ব্যবসায়ীদেরকেও আকৃষ্ট করে। আমি নিশ্চিত যে, এই উৎসব আরও বেশি বৈভব ও বৈচিত্র্যে ভরপুর হয়ে রাজ্যের বিকাশ ও ভবিষ্যৎ সমৃদ্ধির কারণ হয়ে উঠবে।
এই প্রত্যাশা রেখেই আপনাদের সকলকে অনেক অনেক ধন্যবাদ।
প্রধানমন্ত্রীর মূল ভাষণটি হিন্দিতে ছিল
PG/AB/SB
(
দক্ষতাউন্নয়নওশিল্পোদ্যোগমন্ত্রক
রাজ্য এবং শিল্প সংস্হাগুলির সঙ্গে যৌথ উদ্যোগে বৃত্তিমূলক প্রশিক্ষণ
নয়াদিল্লি, ১৮ নভেম্বর, ২০১৯
বৃত্তিমূলক প্রশিক্ষণ বর্তমানে খুব গুরুত্বপূর্ণ বিষয়। জাতীয় স্তরে উন্নয়নমূক প্রশিক্ষণ কর্মসূচির মাধ্যমে বিভিন্ন বিষয়ে নীতি নির্ধারণ, প্রশিক্ষণের নিয়মকানুন, পরীক্ষা গ্রহণ, শংসাপত্র প্রদানের মতো গুরুত্বপূর্ণ বিষয়গুলি কেন্দ্রীয় সরকার আইটিআই ছাড়াও বিভিন্ন রাজ্য সরকারের সহযোগিতায় সম্পন্ন হচ্ছে। বর্তমানে সারা দেশে অবস্হিত আইটিআইগুলির সাহায্যে ‘হস্তশিল্পী প্রশিক্ষণ কর্মসূচি’র মাধ্যমে প্রশিক্ষণের ব্যবস্হা করা হয়েছে। এই কর্মসূচিতে এক এবং দু-বছর সময়সীমায় প্রায় ২২.৮২ লক্ষ প্রার্থী প্রশিক্ষণের জন্য নাম নথিভুক্ত করেছেন এনসিভিটিএমআইএস পোর্টালে।
২০১৯-২০ অর্থবর্ষে কর্মদক্ষতা পাঠ্যক্রম ১১০ ঘন্টা থেকে বাড়িয়ে ১৬০ ঘন্টা করা হয়েছে। প্রধানমন্ত্রী কৌশল বিকাশ যোজনার সাহায্যে দক্ষতা উন্নয়নে উদ্যোগ নিয়েছে কেন্দ্রীয় দক্ষতা এবং শিল্পোদ্যোগ মন্ত্রক। ২০১৬ থেকে ২০২০র মধ্যে দেশে ১ কোটি কর্মসংস্হানের উদ্দেশ্যেই এই উদ্যোগ নেওয়া হয়েছে। এবছরের ১১ই নভেম্বর পর্যন্ত পাওয়া তথ্য অনুযায়ী, এই প্রকল্পে ৬৪.২৭ লক্ষ প্রার্থী প্রশিক্ষণ নিয়েছেন। যারমধ্যে ১৪.৪৩ লক্ষ প্রার্থীর ইতিমধ্যে কর্মসংস্হানের সুযোগ হয়েছে।
দক্ষ ভারত কর্মসূচি বাস্তবায়নের জন্য বিভিন্ন শিল্পসংস্হার সহযোগিতায় কেন্দ্রীয় দক্ষতা এবং শিল্পোদ্যোগ মন্ত্রক একাধিক পদক্ষেপ নিয়েছে। অগ্রণী শিল্পসংস্হার মতোই ৩৮টি ক্ষেত্রে দক্ষতা পর্ষদ গঠন করা হয়েছে। সেখান থেকে প্রার্থীরা প্রশিক্ষণ নিতে পারবেন এবং শেষে শংসাপত্রও পাবেন।
লোকসভায় আজ এক লিখিত প্রশ্নের জবাবে এই তথ্য জানান কেন্দ্রীয় দক্ষতা এবং শিল্পোদ্যোগ প্রতিমন্ত্রী শ্রী আর কে সিং।
SSS/SS/NS
(Visitor Counter : 87
সংস্কৃতিমন্ত্রক
ভিক্টোরিয়া মেমোরিয়ালের সংরক্ষণে গত তিন বছরে প্রায় ৪০ কোটি টাকার তহবিল বরাদ্দ করা হয়েছে : ডঃ মহেশ শর্মা
নয়াদিল্লি, ১৮ ডিসেম্বর, ২০১৮
ভিক্টোরিয়া মেমোরিয়াল হলের সংরক্ষণ, নথিপত্রের সংরক্ষণ ও ডিজিটাইজেশন, প্রদর্শ গ্যালারির আধুনিকীকরণ ও মানোন্নয়ন তথা কার্যালয় ভবনের নিরাপত্তা ব্যবস্হা এবং উদ্যানের রক্ষনাবেক্ষণ খাতে কেন্দ্রীয় সরকার একাধিক ব্যবস্হা গ্রহণ করেছে। বিগত তিন বছরে এই স্মৃতিসৌধটির জন্য প্রায় ৪০ কোটি টাকা বরাদ্দ করা হয়েছে। রাজ্যসভায় প্রশ্নোত্তরপর্বে এক প্রশ্নের জবাবে একথা জানান সংস্কৃতি প্রতিমন্ত্রী ডঃ মহেশ শর্মা।
তিনি আরও জানান, শ্বেতশুভ্র এই স্মৃতিসৌধটির সংরক্ষণে আর্থিক তহবিল প্রদানের পাশাপাশি বিগত তিন বছরে পর্যটক ও দর্শনার্থীদের কাছ থেকে প্রবেশমূল্য হিসাবে রাজস্ব সংগ্রহের পরিমানও বৃদ্ধি পেয়েছে। এক পরিসংখ্যান দিয়ে ডঃ শর্মা জানান, ২০১৫-১৬ সালে ৩৩ লক্ষের বেশি পর্যটক এই স্মৃতিসৌধ পরিদর্শন করেছেন এবং প্রবেশমূল্য হিসাবে আয় হয়েছে ৫ কোটি ৭১ লক্ষ ৯০ হাজার ৯১০ টাকা। একইভাবে ২০১৬-১৭ এবং ২০১৭-১৮ থেকে প্রবেশমূল্য হিসাবে আয় হয়েছে যথাক্রমে- ৬ কোটি ১৯ লক্ষ ৪৬ হাজার ৮৮০ টাকা এবং ৬ কোটি ৬৫ লক্ষ ৭২ হাজার ৭৪০ টাকা। সরকারের গৃহীত একাধিক পদক্ষেপের ফলে পর্যটক ও দর্শনার্থীদের সংখ্যা বৃদ্ধি পেয়েছে বলে মনে করা হচ্ছে।
CG/BD/NS
(Visitor Counter : 72
কেন্দ্রীয়মন্ত্রিসভা
ভারত এবং মালদ্বীপের জাতীয় বিপর্যয় ব্যবস্থাপনা কর্তৃপক্ষের মধ্যে সহযোগিতা সংক্রান্ত সমঝোতাপত্রটিকে কেন্দ্রীয় মন্ত্রিসভার অনুমোদন
নয়াদিল্লি, ০৭ সেপ্টেম্বর, ২০২২
বিপর্যয় ব্যবস্থাপনায় সহযোগিতার জন্য ভারত ও মালদ্বীপের জাতীয় বিপর্যয় ব্যবস্থাপনা কর্তৃপক্ষের মধ্যে ২ অগাস্ট যে সমঝোতাপত্র স্বাক্ষরিত হয়, প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সেটি অনুমোদিত হয়েছে।
এই সমঝোতাপত্র বাস্তবায়নের মধ্য দিয়ে ভারত ও মালদ্বীপ বিপর্যয় ব্যবস্থাপনার ক্ষেত্রে লাভবান হবে। বিপর্যয় ব্যবস্থাপনার মোকাবিলায় প্রয়োজনীয় প্রস্তুতি এবং দক্ষতা বৃদ্ধিতে উভয় দেশ পরস্পরকে সহযোগিতা করবে।
এই সমঝোতাপত্রের ফলে কোনও দেশে বড়সড় প্রাকৃতিক বিপর্যয় ঘটলে আপৎকালীন ত্রাণ ও উদ্ধার কাজে অন্য দেশ সাহায্য করবে। বিপর্যয় ব্যবস্থাপনায় প্রয়োজনীয় পরিকল্পনা করা এবং বিপর্যয়ে ক্ষতিগ্রস্তদের সহযোগিতার ক্ষেত্রে ভালো উদ্যোগগুলির বিষয়ে উভয় দেশ নিজেদের মধ্যে তথ্য বিনিময় করবে। এছাড়াও, দূর সঞ্চার ব্যবস্থাপনার মাধ্যমে কৃত্রিম উপগ্রহ থেকে প্রাপ্ত তথ্য দুটি দেশ নিজেদের মধ্যে ভাগ করে নেবে। উন্নত প্রযুক্তির ব্যবহার, সতর্কবার্তা, জাহাজ চলাচলের ক্ষেত্রে প্রয়োজনীয় তথ্য আদান-প্রদানে উভয় পক্ষ একে-অপরকে সহযোগিতা করবে। বিপর্যয় ব্যবস্থাপনায় আধিকারিকদের প্রয়োজনীয় প্রশিক্ষণ প্রদান এবং দক্ষতা বিকাশে এই সমঝোতাপত্র সহায়ক হবে। সমঝোতাপত্র অনুযায়ী, দীর্ঘমেয়াদী প্রশিক্ষণেরও ব্যবস্থা থাকবে।
বিপর্যয় ব্যবস্থাপনার মাধ্যমে প্রাকৃতিক বিপর্যয়ে সাধারণ মানুষের ক্ষয়ক্ষতির ঝুঁকি কমাতে এবং জলবায়ুর পরিবর্তনের ফলে উদ্ভুত সমস্যার সমাধানে গবেষণাধর্মী বিভিন্ন কাজে উভয়পক্ষ একে-অপরকে সহযোগিতা করবে। এছাড়াও, সুনামি সতর্কতা, ঘূর্ণিঝড় ও জলোচ্ছ্বাসের পূর্বাভাস এবং বিভিন্ন বিপর্যয়ের ফলে যে ক্ষয়ক্ষতি হয়েছে তার নির্ধারণ সংক্রান্ত তথ্য দুটি দেশ নিজেদের মধ্যে আদান-প্রদান করবে। এছাড়াও, মহাসাগরীয় বিপর্যয়ের ফলে সমুদ্র উপকূলে যে ক্ষয়ক্ষতি হয়, সে সংক্রান্ত তথ্যও আদান-প্রদান করা হবে। ভারতীয় কৃত্রিম উপগ্রহগুলির জলবায়ু সংক্রান্ত তথ্য আবহাওয়ার পূর্বাভাসে কিভাবে ব্যবহার করা হবে, সে সংক্রান্ত প্রশিক্ষণ সংশ্লিষ্ট আধিকারিকদের দেওয়া হবে। উভয় দেশের বিভিন্ন ভৌগোলিক অবস্থানে বিপর্যয় ব্যবস্থাপনার মোকাবিলা সংক্রান্ত বার্ষিক মহড়ার আয়োজন করা হবে।
PG/CB/SB
(
প্রধানমন্ত্রীরদপ্তর
প্রধানমন্ত্রী ১৭ সেপ্টেম্বর জাতীয় লজিস্টিক নীতি চালু করবেন
একটি আন্তঃবিভাগীয় ক্রস-সেক্টোরাল এবং বহু বিচার বিভাগীয় পরিকাঠামো স্থাপনের মাধ্যমে লজিস্টিক খরচ কমানোর নীতি
প্রধানমন্ত্রীর দৃষ্টিভঙ্গীর সঙ্গে সামঞ্জস্যপূর্ণ সমস্ত অংশীদারদের একত্রিত করে দক্ষতা এবং সমন্বয় অর্জনের জন্য সামগ্রিক পরিকল্পনা প্রণয়ন এবং রূপায়নের উদ্যোগ
সহজে ব্যবসা এবং স্বচ্ছন্দ্য জীবনযাত্রা প্রসারের জন্য এই নীতি
পিএম গতিশক্তির পরিপূরক নীতি
নয়াদিল্লি, ১৬ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী ১৭ সেপ্টেম্বর বিকেল সাড়ে ৫টায় নতুন দিল্লির বিজ্ঞান ভবনে জাতীয় লজিস্টিক নীতি  আনুষ্ঠানিকভাবে চালু করবেন। অন্য উন্নত অর্থনীতিগুলির তুলনায় ভারতে লজিস্টিক খরচ বেশি এটা উপলব্ধি করে একটি জাতীয় লজিস্টিক নীতি প্রণয়নের গুরুত্বের কথা ভাবা হয়। ভারতীয় পণ্যের অভ্যন্তরীণ এমনকি রপ্তানী বাজারে প্রতিযোগিতায় উন্নতির লক্ষ্যে লজিস্টিক খরচ কমানো অপরিহার্য। লজিস্টিক খরচ কম হলে অর্থনীতির বিভিন্ন ক্ষেত্রে মূল্য আরোপিত বিভিন্ন উদ্যোগ প্রতিযোগিতার বাজারে উৎসাহ পায়।
২০১৪ সাল থেকে সরকার সহজে ব্যবসা এবং স্বচ্ছন্দ্য জীবনযাত্রার প্রসারে সর্বাধিক গুরুত্ব দিয়ে আসছে। জাতীয় লজিস্টিক নীতি সামগ্রিকভাবে লজিস্টিক ইকো সিস্টেমকে উন্নত করতে একটি আন্তঃবিভাগীয়,ক্রস-সেক্টোরাল এবং বহু বিচার বিভাগীয় পরিকাঠামো তৈরি করবে। এটি খরচের হার এবং দক্ষতা জনিত সমস্যাগুলির নিরসনের এক প্রয়াস। ভারতীয় পণ্যের প্রতিযোগিতার বাজারকে উন্নত করতে এবং আর্থিক সমৃদ্ধির পাশাপাশি কর্মসংস্থানের সুযোগ বাড়ানোর দিকে নজর দিতে এটি একটি নীতিগত প্রচেষ্টা।
প্রধানমন্ত্রীর দৃষ্টিভঙ্গী হল সমস্ত অংশীদারদের একত্রিত করে একটি সামগ্রিক পরিকল্পনা রূপায়ণ এবং তা প্রণয়নের জন্য বিশ্বমানের পরিকাঠামো তৈরি করা যাতে প্রকল্প রূপায়ণে দক্ষতা এবং সমন্বয় অর্জন করা সম্ভব হয়। বহুমুখী সংযোগ গড়ে তোলার জন্য পিএম গতিশক্তি জাতীয় মাস্টার প্ল্যান প্রধানমন্ত্রী গত বছর আনুষ্ঠানিকভাবে চালু করেছিলেন। এটি এই লক্ষ্য অর্জনের এক অগ্রণী পদক্ষেপ। জাতীয় লজিস্টিক নীতি চালুর হওয়ার ফলে পিএম গতিশক্তি আরও বেশি উৎসাহ বর্ধক হবে এবং তা এক পরিপূরক হিসেবে দেখা দেবে।
(PG/AB/ NS
তথ্যওসম্প্রচারমন্ত্রক
প্রবীণ আইআইএস আধিকারিক মনিকান্ত ঠাকুর প্রয়াত
স্মরণ করা হল কোভিডে মৃত আরেক আইআইএস আধিকারিক নরেন্দ্র কৌশলকেও
নয়াদিল্লী, ২৫ এপ্রিল, ২০২১
প্রবীণ আইআইএস আধিকারিক মনিকান্ত ঠাকুর করোনা সংক্রমণে আজ সকালে প্রয়াত হয়েছেন। তিনি দিল্লীর সফদরজং হাসপাতালে চিকিৎসাধীন ছিলেন।
স্বাস্থ্য ও পরিবার কল্যাণ মন্ত্রকের চিফ অফ মিডিয়া, শ্রী ঠাকুরের ৩০ বছর উজ্জ্বল কর্মজীবনে তিনি ব্যুরো অফ আউটরিচ অ্যান্ড কমিউনিকেশন, আকাশবাণী ও দূরদর্শনের সংবাদ বিভাগ সহ তথ্য ও সম্প্রচার মন্ত্রকের বিভিন্ন দপ্তরের দায়িত্ব পালন করেছেন। আকাশবাণী ও দূরদর্শনের সংবাদের রিপোর্টিং ইউনিটের প্রধান হিসেবে তিনি দায়িত্ব সামলেছেন। তাঁর মৃত্যুতে তথ্য ও সম্প্রচার মন্ত্রক, আকাশবাণী সংবাদ ও দূরদর্শন সংবাদের উচ্চ পদস্থ আধিকারিকরা সহ প্রেস ক্লাব অফ ইন্ডিয়া শোক প্রকাশ করেছে।
উত্তরাখন্ডের অতিরিক্ত মহানির্দেশক প্রবীণ আইআইএস আধিকারিক শ্রী নরেন্দ্র কৌশলের মৃত্যুতেও আই আই এস আধকারিকেরা শোকপ্রকাশ করেছেন। গত ১৮ এপ্রিল ঋষিকেশের এইমস-এ তিনি প্রয়াত হন।
কর্মক্ষেত্রে পেশাদারিত্ব এবং নিষ্ঠার সঙ্গে জনসেবার জন্য উভয় আধিকারিকই স্মরণীয় হয়ে থাকবেন।
(SDG/CB /NS